CRAI Biblioteca de Reserva. Curs 2019-20
Author: CRAI Biblioteca de Reserva
Keywords: Formació d'usuaris, CRAI, Reserva, biblioteca, Universitat de Barcelona, llibre antic, patrimoni bibliogràfic, manuscrits, incunables

Bases de dades i col·leccions digitals

Bases de dades: La Biblioteca de Reserva ha creat i manté dues bases de dades:
Marques d’impressors
Antics posseïdors
Col·leccions digitals:
Portal BiPaDi (Biblioteca Patrimonial Digital) inclou diverses col·leccions temàtiques de fons patrimonial digitalitzat a text complet. S’hi pot accedir tant directament des del mateix portal com des del catàleg.
Memòria Digital de Catalunya (MDC) inclou la col·lecció Gravats de la Biblioteca de Reserva , Juntas Literarias del Reial Col·legi de Cirurgia de Barcelona, Fons Grewe, Marques impressors catalans i Material cartogràfic antic. S’hi pot accedir tant directament des del mateix portal com des del catàleg.

Classes amb documents del CRAI Biblioteca de Reserva

A la sala de manuscrits s’imparteixen classes amb fons antic i sessions metodològiques que el professorat pot sol·licitar mitjançant el formulari indicat a la pàgina web del CRAI Biblioteca de Reserva.

Projecte «Apadrina un document»

Podeu apadrinar un document del CRAI Biblioteca de Reserva per col·laborar en la seva restauració i digitalització. Vegeu-ne més informació a la web Apadrina un document .

CRAI Biblioteca de Reserva
CRAI Biblioteca de Reserva
Gran Via de les Corts Catalanes, 585
08007 Barcelona
Dins el CRAI Biblioteca de Lletres (primer pis)
Tel.: 934 035 313 / 934 035 793
E-mail: bib.reserva@ub.edu
Horari: de dilluns a divendres, de 8.30 a 20.30 h
(recollida de llibres a les 20.15 h)
Transports: L1, L2 (estació d’Universitat)
52, 54, 59, 68, 67, H7, V13

© CRAI UB, curs 2019-20

© CRAI UB, curs 2018-19

CRAI BIBLIOTECA DE RESERVA

Resum històric

La desamortització de Mendizábal de l’any 1836 i la restauració de la Universitat de Barcelona del 1842 són els dos fets cabdals en l’origen del CRAI Biblioteca de Reserva. Els fons bibliogràfics dels convents expropiats dels diferents ordres religiosos de la província de Barcelona, riquíssims tant en l’àmbit cronològic com temàtic, representen més del 90% del total de la col·lecció custodiada al CRAI Biblioteca de Reserva. La resta el formen una part de l’antiga biblioteca de la Universitat de Cervera, algun donatiu i compra puntual des de la seva fundació, i els fons de l’important Col·legi de Cirurgia i Medicina, que més tard va esdevenir l’actual Facultat de Medicina de la UB.

Col·leccions

Manuscrits: 2.150 manuscrits, del segle X al segle XIX, de temàtica molt diversa. La peça més emblemàtica és la Crònica de Jaume I, de 1343.
Incunables: 1.240 exemplars de 830 edicions diferents. Queda representada sobretot la impremta de Barcelona i la d’Espanya i, en menor mesura, la impremta europea. 93 no es troben en cap altra biblioteca de l’Estat, i 4 són únics al món.
Impresos: més d’11.000 edicions del segle XVI, aproximadament 22.000 del XVII, 31.000 del XVIII, i 3.500 des de 1801 fins al 1820, amb aproximadament el doble de còpies (exemplars i volums) per a cada període. La impremta europea té una presència important, especialment l’espanyola, italiana, francesa i portuguesa i, en menor mesura, flamenca, alemanya i helvètica. El conjunt de sermonaris (possiblement el més ric de l’Estat), i el fons d’obres de medicina i ciències jurídiques són especialment destacables.

Gravats: més de 8.000 làmines abracen tota la història del gravat des del segle XVI fins al XIX. Hi són representades totes les tècniques i tendències. Una majoria prové d’un donatiu de la Biblioteca Nacional de Madrid de l’any 1887.
Pergamins: hi ha 890 pergamins. Una part procedent de diversos monestirs; un lot corresponent a documentació de diverses localitats, principalment de l’Empordà; documentació del Col·legi de l’Assumpció de l’antic Estudi General de Lleida, i títols de batxiller de la Universitat de Cervera i altres universitats. Les dates dels pergamins s’estenen del segle XI al XVIII.

Consulta

La consulta del fons del CRAI Biblioteca de Reserva té lloc a la Sala de Reserva, ubicada dins el CRAI Biblioteca de Lletres. Cal enregistrar-se com a usuari del CRAI Biblioteca de Reserva emplenant el formulari de Registre de Lectors. Després d’emplenar les butlletes requerides amb l’entrega d’un document d’identitat, el personal de la Biblioteca serveix el material sol·licitat al lloc de lectura. Hi ha una normativa de consulta i unes recomanacions per a l’ús del fons antic que cal llegir el primer cop que es visita la Biblioteca. L’entrada i la consulta són obertes a tothom que requereixi aquest servei.

Catàlegs

El catàleg bàsic és el catàleg general del CRAI de la UB en línia, que inclou una opció específica de cerca de fons antic.
Hi ha dos catàlegs manuals complementaris per als impresos antics: el catàleg cedulari d’autors i obres anònimes, i l’inventari de fotografies de portades, ubicats al passadís de la Sala Torres Amat, del CRAI Biblioteca de Lletres.

Manuscrits: a part del catàleg en línia cal consultar l’obra de F. Miquel Rosell Inventario general de manuscritos de la biblioteca de la Universidad de Barcelona, Madrid, 1958-1969, 4 vol., més 7 carpetes d’índexs per als manuscrits de l’1 al 2.030. També és consultable al Dipòsit Digital UB, així com l’inventari dels manuscrits del 2.031 al 2.169.
Gravats: catàleg en línia, Llistat de gravadors al Dipòsit Digital UB, i el Llibre de registre a la Biblioteca.
Pergamins: cal demanar l’inventari en fitxes al personal.

Reprografia

Per a la reproducció de material antic cal emplenar els formularis pertinents o dirigir-se al Servei de Préstec Interbibliotecari. Les tarifes vigents estan recollides a la pàgina corresponent.
Si hi ha voluntat de publicar la imatge, cal sol·licitar-ne el permís amb el formulari de sol·licitud de difusió.

Pàgina web

La pàgina web del CRAI Biblioteca de Reserva inclou tots els aspectes fonamentals de la col·lecció i els serveis de la Biblioteca.
Així mateix, inclou el blog on es donen diferents notícies relacionades amb el CRAI Biblioteca de Reserva: